ປະຊາຊົນ ໃນພາກເໜືອ ມາລີ ປະທ້ວງ ກົດໝາຍ ສາສະໜາອິສລາມ 
ປະຊາຊົນມາລີ ໃນເຂດ Timbuktu ພາກັນປະທ້ວງກົດໝາຍສາສະໜາອິສລາມ ທີ່ເຄັ່ງຄັດ.
ພວກປະທ້ວງໃນເຂດ Timbuktu ທາງພາກເໜືອຂອງປະເທດມາລີ ໄດ້ປະເຊີນໜ້າກັບພວກ ມຸສລິມຫົວຮຸນແຮງທີ່ພະຍາຍາມຈະບັງຄັບໃຫ້ມີການນຳໃຊ້ກົດໝາຍສາສະໜາອິສລາມທີ່ເຄັ່ງ ຄັດຢູ່ໃນເຂດດັ່ງກ່າວຂອງປະເທດ ພວກທີ່ເຫັນເຫດການຢູ່ເມືອງ Goundam ເວົ້າວ່າ ການປະທ້ວງໄດ້ເລີ່ມຂຶ້ນໃນວັນສຸກວານ ນີ້ຫຼັງຈາກສະມາຊິກຂອງກຸ່ມຫົວຮຸນແຮງ Ansar Dine ໄດ້ທຸບຕີແມ່ຍິງຄົນນຶ່ງທີ່ບໍ່ໃສ່ຜ້າຄຸມ ຫົວ ເຮັດໃຫ້ລູກນ້ອຍຂອງນາງໄດ້ຮັບບາດເຈັບສາຫັດ ພວກທີ່ເຫັນເຫດການກ່າວຕໍ່ວີໂອເອວ່າ ພວກເດີນຂະບວນໄດ້ພາກັນໄປອ້ອມວັດແຫ່ງນຶ່ງ ຂອງສາສະໜາອິສລາມໃນເຂດທ້ອງຖິ່ນ ເພື່ອຂັດຂວາງບໍ່ໃຫ້ພວກຫົວຮຸນແຮງໄປຮ່ວມພິທີ ສູດມົນພາວະນາໃນມື້ວານນີ້ ເຂົາເຈົ້າເວົ້າວ່າ ພວກຫົວຮຸນແຮງໄດ້ຍິງປືນຂຶ້ນຟ້າ ໃນລະຫວ່າງທີ່ມີການເດີນຂະບວນປະ ທ້ວງ ເພື່ອພະຍາຍາມຂັບໄລ່ຝູງຊົນໃຫ້ແຕກພ່າຍໜີ ຊາວບ້ານຄົນນຶ່ງກ່າວວ່າ ສະຖານະ ການໄດ້ງຽບສະຫງົບລົງແດ່ແລ້ວ ແຕ່ກໍຍັງເຄັ່ງຕຶງຢູ່ ໃນຕອນແລງຂອງມື້ວານນີ້